תשובה כך דעתי ודעת כל החכמים כל שאין לו זמן קבוע לפירעון. וקצת מן המפרשים אמרו שעל זה אמר רשב"ג בפי' [בפ'] המקבל (ד' קי"ג) גבי החזרת העבוט אף לעצמו אינו מחזיר אלא ל' יום. כלומר בזמן שנותנין ב"ד ללוה אבל כשקבע לו זמן חדש אין ב"ד נותנין לו זמן אחר קבוע ודייק לה מפלוגתא דאביי ורבא (פסחים ד' ל"א) ואיפליגו בה בדאקדיש מלוה וזבין מלוה דאמר אביי מה שעשה עשוי. ואילו היה צריך עדיין זמן ב"ד לא היה אומר אביי שיהא הקדשו הקדש ומכירתו מכירה.